REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/16-25

28. januar 2025. godine

B e o g r a d

ZAPISNIK

SA 26. SEDNICE ODBORA ZA ADMINISTRATIVNO-BUDžETSKA I MANDATNO-  
IMUNITETSKA PITANjA, ODRŽANE 28. JANUARA 2025. GODINE

Sednica je počela u 13,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Igor D. Jakšić, Olja Petrović, Miloljub Albijanić, Dane Stanojčić, Aleksandar Jugović, Goran Milić, Stefan Kitanović, Snežana Paunović, Ćorđe Komlenski i Branimir Jovanović.

Sednici nisu prisustvovali članovi Odbora: Branko Lukić, Jelena Milošević, Miroslav Aleksić, Stefan Janjić, Dragana Rakić i Vojislav Mihailović.

Na predlog predsednika, Odbor je jednoglasno, u celini, utvrdio sledeći

Dnevni red:

- Usvajanje zapisnika sa 25. sednice Odbora -

1. Razmatranje ostavki koje su na funkciju narodnog poslanika podneli Živan Bajić (01 broj: 118-127/25 od 22. januara 2025. godine) i dr Branko M. Vujković (01 broj: 118-128/25 od 22. januara 2025. godine).

\* \* \*

Pre prelaska na rad po utvrđenom dnevnom redu Odbor je jednoglasno, bez primedaba, usvojio zapisnik sa 25. sednice Odbora.

Imajući u vidu da glasanje narodnog poslanika Milić Gorana nije evidentirano u sistemu e-parlamenta, narodni poslanik je zamolio da se u zapisniku evidentira da je glasao „ZA“ usvajanje zapisnika sa 25. sednice Odbora.

Prva tačka dnevnog reda: Razmatranje ostavki koje su na funkciju narodnog poslanika podneli Živan Bajić i dr Branko M. Vujković

Predsednik Odbora je obavestio prisutne da su ostavke koje su na funkciju narodnog poslanika podneli Živan Bajić i dr Branko M. Vujković overene u skladu sa zakonom kojim se uređuje overavanje potpisa i u zakonskom roku predate na pisarnicu Narodne skupštine.

Diskusije nije bilo.

Odbor je na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika Živana Bajića i dr Branka M. Vujkovića, izabranih sa Izborne liste „ALEKSANDAR VUČIĆ – Srbija ne sme da stane“, nastupio slučaj iz člana 131. stav 2. tačka 6) Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika, te Odbor predlaže da Narodna skupština, u smislu člana 133. istog zakona, konstatuje da je imenovanim prestao mandat narodnog poslanika.

Popunjavanje upražnjenih poslaničkih mesta izvršiće se dodeljivanjem mandata drugim kandidatima u skladu sa čl. 134. i 135. Zakona.

Za izvestioca Odbora na sednici Narodne skupštine određen je Milenko Jovanov, predsednik Odbora.

\* \* \*

Sednica je završena u 13,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov